
Atbildes uz ieinteresētā piegādātāja jautājumiem
(03.10.2024.)


Jautājums nr.1

Nolikuma Tehniskā specifikācija/Tehniskais piedāvājums Nr.1 punktā 2.9. noteikts “Darbu izpildes termiņš no līguma noslēgšanas dienas, līdz darbu kopējā pieņemšanas un nodošanas akta parakstīšanai paredzēts seši mēneši. Regulārie pieņemšanas un nodošanas akti tiek parakstīti katru mēnesi, pirmajos trīs mēnešos nepieciešams veikt 2000 gaismekļu montāžu, prioritāri uzstādot gaismekļus, kuru uzstādīšana tiek nodrošināta no klimata programmas budžeta (skatīt. Pielikuma Nr. 1 excel tabulu “TS_Klimata programmas budžets”.  

Pielikuma Nr.1 excel tabulā “TS_Klimata programmas budžets” norādīts, ka kopējais gaismekļu skaits ir 1499. 
 
Pretendents lūdz precizēt kāds ir kopējais gaismekļu skaits, ko paredzēts uzstādīt pirmajos trīs mēnešos? 
 
Atbilde nr.1 

Kopējais gaismekļu skaits ko paredzēts uzmontēt 3 mēnešos ir 2000 gaismekļi, sākumā montējot 1499 gaismekļus, kuriem finansējums nāk no klimata programmas, bet pēcāk 501 gaismekli, kura finansējums nāk no pašvaldības budžeta. 
 

Jautājums nr. 2.1 

Tehniskā specifikācija/Tehniskais piedāvājums Nr.1 3.22., 4.22 un 5.22 punktā noteikta prasība: “Gaismekļa kalpošanas laiks (L90 B10 C10 pie Ta=25C) ne mazāk kā: 100000h”.  

Nolikums paredz TM-21 gaismekļa kalpošanas laika atskaites iesniegšanu, taču TM-21 testa protokolos netiek attēlota C10 prasība. Līdz ar to nav saprotams, ar kādu dokumentu pretendentiem ir iespējams pierādīt C10 parametru. 

Saskaņā ar Ministru kabineta 2017. gada 20. jūnija noteikumu Nr. 353 „Prasības zaļajam publiskajam iepirkumam un to piemērošanas kārtība” 1. pielikuma 7.1. punktu, gaismekļa kalpošanas laiks ir vismaz 100 000h (L90B10) pie 25 °C. Šajos noteikumos netiek prasīta atbilstība C10 prasībai. 
 
Tā kā C10 prasība nav iekļauta Ministru kabineta noteikumos Nr. 353 „Prasības zaļajam publiskajam iepirkumam un to piemērošanas kārtība”, pretendents lūdz izvērtēt nepieciešamību pēc tās vai norādīt citus dokumentus ar kuriem to iespējams pierādīt, piemēram barošanas bloka datu lapa, gaismekļa datu lapa u.c.? 

Atbilde nr.2.1
C10 prasību nosaka gaismekļa ražotājs balstoties uz komponenšu ražotāju datu lapām, t.i., diožu ražotāju datu lapas un gaismekļa barošanas bloka ražotāja datu lapas. C10 tiek norādīts gaismekļa tehniskajā datu lapā. 





Jautājums nr. 2.2 

Tehniskā specifikācija/Tehniskais piedāvājums Nr.1 3.23., un 5.23 punktā noteikta prasība: “Gaismekļa korpuss regulējams attiecībā pret konsoli un balstu uz augšu +/- 60 grādi vai vairāk”. 
 
Pretendents lūdz apstiprināt, ka iespējams piedāvāt gaismekļus arī ar mazāku regulēšanas leņķi, ja saskaņā ar apgaismojuma aprēķinu tiek sasniegta nepieciešamā apgaismojuma klase? 
 
Atbilde nr.2.2

Atsaucoties uz apspriedes ziņojuma Nr. CAIP 2024/79 2. punktu, kuru izvirzīja šī jautājuma uzdevējs, konkrētajā tehniskās specifikācijas punktā jau tika samazināta no korpusa regulēšanas iespējām pret konsoli +/- 90 grādi uz +/- 60 grādiem. Prasība papildus vairs netiks samazināta.


Jautājums nr. 2.3 

Tehniskā specifikācija/Tehniskais piedāvājums Nr.1 4.6. punktā noteikta prasība: “Gaismekļa svars (kg), ne lielāks kā: 9kg” un  4.7. punktā noteikta prasība:” Gaismeklis montējams uz troses, Ø 5-12 mm”. 

Ņemot vērā 4.7. punktā minētās troses diametru, secināms, ka tā spēj nodrošināt pat daudz smagāku gaismekļu celtspēju. Pasūtītājam nosakot ierobežojumu gaismekļu svaram līdz 9kg tiek ierobežota konkurence un kļūst apgrūtinoši piemeklēt atbilstošas jaudas gaismekli noteiktajā svarā. 
 
Pretendents lūdz Pasūtītāju grozīt 4.6. punktu nosakot, ka gaismekļu svars nav lielāk par vismaz 13kg. 


Atbilde nr.2.3

Tehniskās specifikācijas 4.6. punkta prasība paliks nemainīga. 


Jautājums nr. 2.4 

Tehniskā specifikācija/Tehniskais piedāvājums Nr.1 4.19. punktā noteikta prasība “Gaismekļu barošanas bloka papildus tehniskās prasības: barošanas bloks ar standarta bez rīku Zhaga BOOK 18 pieslēgumu un konektora izvadu”. 

Papildus tam, 4.23. punktā noteiktas papildus prasības gaismeklim: “Gaismekļa korpusā iemontēta standartizēta tipa 7 kontaktu ligzda  ZHAGA (ZHAGA BOOK 18 standart connector) vai “NEMA” (NEMA ANSI C136.41 5-PIN standart connector) sensoru un gaismekļu kontrolieru pievienošanai.” 

Ņemot vērā, ka barošanas bloks ir gaismekļa sastāvdaļa, vai pareizi saprotam, ka 4.23. prasība faktiski tiek dublētas un tiek attiecināmas tādā pašā mērā uz gaismekļa barošanas bloku un “bez rīku” pielietojums faktiski tiek domāts identiski kā 4.23. punktā “Pieeja pie barošanas bloka (gaismekļa atvēršana) bez instrumenta pielietojuma, atvieglotai gaismekļa uzstādīšanai un apkalpošanai.”? 


Atbilde nr. 2.4

Prasība Nr. 4.19. ir attiecināma uz barošanas bloku. Barošanas blokam jābūt aprīkotam ar bez instrumentu izmantošanas savienojošo vadu metodi (wago tipa). 

4.23. punktā noteiktā prasība attiecas uz individuālo gaismekļa kontroliera pievienošanu, Individuālajam gaismekļa kontrolierim jābūt ir pievienojamam gaismekļa korpusa ārpusē pie standartizēta tipa 7 kontaktu ligzda  ZHAGA (ZHAGA BOOK 18 standart connector) vai “NEMA” (NEMA ANSI C136.41 5-PIN standart connector)  neizmantojot papildus darba instrumentus. 

Jautājums nr. 3 

Pielikums Nr.1 TS_Klimata programmas budžets un Pielikums Nr.1 TS_Pašvaldības budžets sadaļā “Profilshēmas” nav norādīta informācija par gājēju ietvju piemērojamām klasēm. Norādām, ka bez šīs informācija nav iespējams veikt apgaismojuma aprēķinu, jo nav zināms kāda klase katrā ietvē ir jāsasniedz. 

Pretendents lūdz norādīt piemērojamās gājēju ietvju klases, kā tas noteikts ielu apgaismojumam. 

Atbilde nr. 3

Ielas braucamās daļas apgaismes klases ir proporcionālas ietvju klasēm. Piemēram, M3=P3, M4=P4. 

